“ทองคำ” เช้านี้ลบ 50 บ. รูปพรรณขาย 30,550 บ.
ตลาดซื้อขายทองคำในประเทศเช้านี้ ปรับราคาลดลง 50 บาท หลังสกุลเงินดอลลาร์กลับมาแข็งค่า ทำให้ความน่าสนใจในการลงทุนทองคำลดลง ทำให้ทองรูปพรรณขายออกบาททองคำละ 30,550 บาท
ตลาดซื้อขายทองคำในประเทศเช้านี้ ปรับราคาลดลง 50 บาท หลังสกุลเงินดอลลาร์กลับมาแข็งค่า ทำให้ความน่าสนใจในการลงทุนทองคำลดลง ทำให้ทองรูปพรรณขายออกบาททองคำละ 30,550 บาท
26 พ.ค. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (26 พ.ค. 2565) ปรับราคาลง 50 บาท จากราคาปิดตลาดเมื่อวานนี้ (25 พ.ค. 2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09:27 น.ที่ผ่านมา ทองคำแท่ง 96.5% ปรับราคาขึ้นครั้งที่ 1 รับซื้ออยู่ที่บาททองคำละ 29,950 บาท ขายออกบาทละ 30.050 บาท
ด้านทองรูปพรรณ 96.5% รับซื้ออยู่ที่บาทละ 29,410.40 บาท ส่วนราคาขายออกอยู่ที่ 30,550 บาท
ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,850 ดอลลาร์/ออนซ์ ด้านสัญญาทองคำตลาดโคเม็กซ์ ส่งมอบเดือนมิถุนายน ร่วงลง 19.10 ดอลลาร์ ปิดที่ 1,846.30 ดอลลาร์/ออนซ์ ทั้งนี้ดอลลาร์ที่แข็งค่าขึ้นลดความน่าดึงดูดของทองคำ และทำให้สัญญาทองมีราคาแพงขึ้นสำหรับผู้ถือครองเงินสกุลอื่น
ขณะเดียวกันยังมีปัจจัยที่ต้องจับตาเกี่ยวกับ รายงานการประชุมมินิทส์จากคณะกรรมการกำหนดนโยบายการเงินของเฟด ประจำเดือนพฤษภาคม ซึ่งปิดฉากด้วยการปรับขึ้นอัตราดอกเบี้ยนโยบาย 0.50% มากสุดในรอบ 22 ปี เผยให้เห็นว่าคณะกรรมการคิดว่าการปรับขึ้นดอกเบี้ยอีกในการประชุมเดือนมิถุนายน และกรกฎาคม ที่กำลังมาถึงเป็นเรื่องที่เหมาะสม
ทั้งนี้ FedWatch Tool ของ CME Group บ่งชี้ว่า ขณะนี้นักลงทุนให้น้ำหนัก 100% ที่เฟดจะปรับขึ้นอัตราดอกเบี้ยอย่างน้อย 0.50% ในการประชุมนโยบายการเงินอีก 2 ครั้ง ทั้งในเดือนมิถุนายน และกรกฎาคม หลังจากที่เฟดเพิ่งปรับขึ้นอัตราดอกเบี้ย 0.50% ในเดือนพฤษภาคม เป็นครั้งแรกนับตั้งแต่เดือนพฤษภาคม 2543 และเป็นการปรับขึ้นอัตราดอกเบี้ยครั้งใหญ่ที่สุดในรอบกว่า 20 ปี
นอกจากนี้เฟดเตรียมปรับลดขนาดงบดุล โดยจะเริ่มดำเนินการตั้งแต่เดือนมิ.ย. ซึ่งเฟดจะลดขนาดงบดุลในวงเงิน 4.75 หมื่นล้านดอลลาร์/เดือน และหลังจากนั้น 3 เดือน เฟดจะเพิ่มการลดขนาดงบดุลเป็น 9.5 หมื่นล้านดอลลาร์/เดือน